PMIndiaData/PMIndiaSum huggingface dataset:
জাতীয়মেডিকেল কমিশন (এনএমসি) বিল-এর সংশোধন প্রস্তাবে সম্মতি কেন্দ্রীয় মন্ত্রিসভার

প্রধানমন্ত্রী শ্রীনরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ জাতীয় মেডিকেলকমিশন (এনএমসি) বিল-এর কয়েকটি সংশোধন প্রস্তাব অনুমোদিত হল। এ বছর ২ জানুয়ারিতারিখে লোকসভায় এনএমসি বিলের সংশোধন সম্পর্কে আলোচনা এবং পরবর্তীকালে সংশ্লিষ্টদপ্তর সম্পর্কিত সংসদীয় স্থায়ী কমিটির কাছে এটি পাঠানোর পরই এই অনুমোদনের প্রস্তাবপেশ করা হয়। চূড়ান্ত এমবিবিএসপরীক্ষাকে সারা দেশের ক্ষেত্রেই প্রযোজ্য একটি সাধারণ পরীক্ষার আওতায় নিয়ে আসা,আধুনিক চিকিৎসাপদ্ধতি অনুসরণের জন্য আয়ুষ চিকিৎসকদের সংক্ষিপ্ত কোর্সের ব্যবস্থাটিতুলে দিয়ে তা সংশ্লিষ্ট রাজ্য সরকারগুলির বিবেচনার আওতায় নিয়ে আসা, বেসরকারিমেডিকেল শিক্ষা প্রতিষ্ঠান এবং বিশ্ববিদ্যালয়ের মর্যাদাপ্রাপ্ত শিক্ষা প্রতিষ্ঠানগুলিতে৫০ শতাংশ আসনের ক্ষেত্রে কোর্স ফি নিয়ন্ত্রণ, এনএমসি-তে রাজ্য ও কেন্দ্রশাসিতঅঞ্চলগুলি থেকে মনোনয়নের সংখ্যা ৩ থেকে বাড়িয়ে ৬ করা, নিয়মনীতি অনুসরণের পথ থেকেবিচ্যুত মেডিকেল কলেজগুলির ক্ষেত্রে আর্থিক পেনাল্টি ধার্য করা, হাতুড়ে এবংউপযুক্ত শিক্ষা ছাড়াই চিকিৎসার সঙ্গে যুক্ত ব্যক্তিদের জন্য কঠোর শাস্তির ব্যবস্থাইত্যাদি রয়েছে সংশোধন প্রস্তাবগুলির আওতায়। /
চলচ্চিত্র ও বিনোদন শিল্পের সঙ্গে যুক্ত প্রতিনিধিদল প্রধানমন্ত্রীর সঙ্গে সাক্ষাৎ করলেন

চলচ্চিত্র ও বিনোদন শিল্পের সঙ্গে যুক্ত এক প্রতিনিধিদল মঙ্গলবার মুম্বাই-এ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। প্রতিনিধিদলে বিনোদন শিল্পের সঙ্গে যুক্ত বিভিন্ন সংস্হার সিইও-রা ছাড়াও চলচ্চিত্র নির্মাতারাও ছিলেন। অদূর ভবিষ্যতে ভারতকে ৫ ট্রিলিয়ন ডলারের অর্থনীতিতে পরিণত করার যে পরিকল্পনা প্রধানমন্ত্রী নিয়েছেন, প্রতিনিধিদলটি সে বিষয়ে তাঁদের জোরালো সমর্থন ব্যক্ত করেন। ভারতে গণমাধ্যম এবং বিনোদন ক্ষেত্রে যে বিপুল বিকাশের সম্ভাবনা রয়েছে, সেকথা উল্লেখ করে প্রতিনিধিদলের সদস্যরা বলেন, ৫ ট্রিলিয়ন ডলারের অর্থনীতিতে পরিণত করার ক্ষেত্রে এই ক্ষেত্রটি গুরুত্বপূর্ণ অবদান যোগাতে পারে। বিনোদন শিল্পের জন্য অভিন্নহারে জিএসটি এবং বর্তমান হার কমানোর ব্যাপারে প্রতিনিধিদলের সদস্যরা জোরালো সওয়াল করেন। মুম্বাইকে বিশ্ব বিনোদন ক্ষেত্রের রাজধানীতে পরিণত করতে প্রতিনিধিদলের সদস্যরা বিভিন্ন উদ্যোগ ও ইতিবাচক প্রয়াস গ্রহণের জন্য আহ্বান জানান। প্রধানমন্ত্রী বলেন, সমগ্র বিশ্বেই ভারতীয় বিনোদন শিল্পের ব্যাপক জনপ্রিয়তা রয়েছে। বিশ্বে ভারতের সফ্ট পাওয়ার হিসাবে উত্থানের ক্ষেত্রে বিনোদন শিল্প গুরুত্বপূর্ণ একটি ক্ষেত্র হয়ে উঠেছে। প্রধানমন্ত্রী প্রতিনিধিদলটিকে আশ্বাস দিয়ে বলেন, কেন্দ্রীয় সরকার গণমাধ্যম এবং বিনোদন শিল্পের পাশেই রয়েছে এবং তাদের প্রস্তাবগুলি গুরুত্বের সঙ্গে বিবেচনা করবে। ঐ প্রতিনিধিদলে ছিলেন শ্রী অক্ষ্ময় কুমার, শ্রী অজয় দেবগন, শ্রী রাকেশ রোশন, শ্রী প্রসুন যোশী, শ্রী করণ জোহর, শ্রী সিদ্ধার্থ রায় কাপুর প্রমুখ। /
ভারত ও ডেনমার্কের মধ্যে ধারাবাহিক এবং নগরোন্নয়নের ক্ষেত্রে প্রযুক্তিগত সহযোগিতা সম্পর্কিত মউটি অনুমোদন করল কেন্দ্রীয় মন্ত্রিসভা

ধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভাকে আজ ভারত ও ডেনমার্কের মধ্যে ধারাবাহিক এবং নগরোন্নয়ন ক্ষেত্রে প্রযুক্তিমূলক সহযোগিতা সম্পর্কিত সমঝোতাপত্রের বিষয়ে জানানো হয়। মউটি স্বাক্ষরিত হয় গত এপ্রিল মাসে। এই চুক্তিটি সম্পাদিত হবার ফলে ধারাবাহিক এবং আধুনিক নগরোন্নয়নের ক্ষেত্রে ভারত্ত ও ডেনমার্কের মধ্যে দ্বিপাক্ষিক সম্পর্ক আরও সম্প্রসারিত হবে। সমঝোতাপত্রটি সম্পাদিত হবার প্রেক্ষিতে একটি যৌথ একটি যৌথ কর্মীগোষ্ঠী গঠিত হবে, যেটি সহযোগিতার ভিত্তিতে কর্মসূচিগুলি রূপায়ণ করবে বা এ সংক্রান্ত কৌশল ঠিক করে দেবে।
কাস্টমস সংক্রান্ত অপরাধ দমনেভারত-উরুগুয়ে সহযোগিতা চুক্তি  :  অনুমোদন কেন্দ্রীয় মন্ত্রিসভার

কাস্টমস ক্ষেত্রে ভারত ও উরুগুয়ের মধ্যে চুক্তি স্বাক্ষরের প্রস্তাবকেসমর্থন ও অনুমোদন জানাল কেন্দ্রীয় মন্ত্রিসভা। আজ এখানে প্রধানমন্ত্রী শ্রীনরেন্দ্র মোদীর নেতৃত্বে অনুষ্ঠিত মন্ত্রিসভার এক বৈঠকে এই দুটি দেশের মধ্যে এসম্পর্কিত একটি চুক্তি সম্পাদনের প্রস্তাবে সম্মতি দেওয়া হয়। কাস্টমস সম্পর্কিত অপরাধ দমন, প্রতিরোধ ও অনুসন্ধানের ক্ষেত্রে পরস্পরেরমধ্যে প্রাসঙ্গিক তথ্য বিনিময় করবে ভারত ও উরুগুয়ে এই চুক্তিটি স্বাক্ষরিত হলে।শুধু তাই নয়, দু’দেশের মধ্যে বাণিজ্য প্রসারেও প্রস্তাবিত চুক্তিটি বিশেষভাবেসাহায্য করবে বলে আশা করা হচ্ছে। দু’দেশের মধ্যে বাণিজ্যিকভাবে পণ্য বিনিময়েরক্ষেত্রে প্রয়োজনীয় ছাড়পত্র পাওয়ার কাজও আরও সহজ হয়ে উঠবে এই চুক্তির আওতায়। দু’দেশের কাস্টমস প্রশাসনের সম্মতি ও সহমতের ভিত্তিতে প্রস্তাবিত চুক্তিরখসড়া প্রস্তুত করা হয়েছে।
বাতাসের গুণমান ও জলবায়ু পরিবর্তন সংক্রান্ত যৌথ গবেষণার বিষয়ে জাপানের ন্যাশনাল ইন্সটিটিউট ফর এনভায়রনমেন্টাল স্টাডিজ এবং ভারতের আর্যভট্ট রিসার্চ ইন্সটিটিউট অফ অবজারভেশনাল সায়েন্সেস – এর মধ্যে স্বাক্ষরিত সমঝোতাপত্রটিতে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে বাতাসের গুণমান ও জলবায়ু পরিবর্তন সংক্রান্ত যৌথ গবেষণার বিষয়ে জাপানের ন্যাশনাল ইন্সটিটিউট ফর এনভায়রনমেন্টাল স্টাডিজ এবং ভারতের আর্যভট্ট রিসার্চ ইন্সটিটিউট অফ অবজারভেশনাল সায়েন্সেস (এআরআইইএস)– এর মধ্যে স্বাক্ষরিত সমঝোতাপত্রটি অনুমোদন পেয়েছে। নৈনিতালের এআরআইইএস, এ সংক্রান্ত গবেষণায় এর আগে কখনও বিদেশী কোনও প্রতিষ্ঠানের সঙ্গে সমঝোতাপত্র স্বাক্ষর করেনি। এ ক্ষেত্রে যে বিষয়গুলি নিয়ে কাজ করা হবে, সেগুলি হ’ল: ক) গবেষণার কাজে ব্যবহৃত সরঞ্জামগুলির যৌথভাবে ব্যবহার খ) পর্যবেক্ষণের পন্থা-পদ্ধতি নিয়ে বিভিন্ন বৈজ্ঞানিক ও কারিগরি তথ্য আদান-প্রদান গ) বিভিন্ন বৈজ্ঞানিক প্রতিবেদন ও পর্যবেক্ষণ থেকে প্রাপ্ত তথ্যের যৌথভাবে বিশ্লেষণ ঘ) যৌথভাবে শিক্ষামূলক ও গবেষণামূলক বিভিন্ন কর্মকান্ড ঙ) গবেষণার জন্য একটি প্রতিষ্ঠানের গবেষণারত ছাত্রছাত্রী ও বিশেষজ্ঞরা অন্য প্রতিষ্ঠানে যাবেন চ) যুগ্মভাবে বৈজ্ঞানিক কর্মশালা এবং সেমিনার আয়োজন এআরআইইএস: কেন্দ্রীয় বিজ্ঞান ও প্রযুক্তি দপ্তরের স্বায়ত্ত্বশাসিত সংস্থা আর্যভট্ট রিসার্চ ইন্সটিটিউট অফ অবজারভেশনাল সায়েন্সেস জ্যোতির্বিজ্ঞান এবং পদার্থ বিজ্ঞানে জ্যোতির্বিজ্ঞান সম্পর্কিত ও পরিবেশ বিজ্ঞানের বিভিন্ন শাখায় গবেষণাধর্মী কাজ করে থাকে। বায়ু দূষণ ও জলবায়ু পরিবর্তন, সূর্য, নক্ষত্র ও ছায়াপথের গঠন ও বিবর্তন নিয়ে এই সংস্থাটি গবেষণা করে থাকে। উন্নত বৈজ্ঞানিক সরঞ্জামের নক্‌শা তৈরি ও সেই নক্‌শা অনুযায়ী সংশ্লিষ্ট সরঞ্জামের বিষয়ে এই প্রতিষ্ঠানে বৈজ্ঞানিক, গবেষণারত ছাত্রছাত্রী এবং বিশেষজ্ঞরা কাজ করে থাকেন। মানোরা পিক ও দেবস্থলে প্রতিষ্ঠানের দুটি ক্যাম্পাসেই ইঞ্জিনিয়ার ও কারিগরি বিশেষজ্ঞরা বিভিন্ন সরঞ্জাম তৈরি করেন। এনআইইএস: পরিবেশে বিভিন্ন বিষয়ে সর্বাত্মক গবেষণার জন্য জাপানের একমাত্র গবেষণা প্রতিষ্ঠান ন্যাশনাল ইন্সটিটিউট ফর এনভায়রনমেন্টাল স্টাডিজ (এনআইইএস)। পরিবেশ রক্ষার জন্য বিভিন্ন গুরুত্বপূর্ণ বিষয় নিয়ে এই প্রতিষ্ঠানে গবেষণা হয়। মৌলিক গবেষণা, তথ্য সংগ্রহ ও তথ্য বিশ্লেষণ এবং পরিবেশের নানা উপাদান সংরক্ষণের কাজ এখানে হয়ে থাকে। জাপানের পরিবেশ সংক্রান্ত বিভিন্ন গবেষণা ও বৈজ্ঞানিক ও সমাজের মধ্যে সেতুবন্ধনের কাজ এই প্রতিষ্ঠান করে থাকে।
অস্ট্রেলিয়ার সঙ্গে অসামরিক পরমাণু সহযোগিতা: কেন্দ্রীয় মন্ত্রিসভায় অনুমোদিত

অসামরিক কাজে পরমাণু সহযোগিতা প্রসারে ভারত ও অস্ট্রেলিয়ার মধ্যে চুক্তি স্বাক্ষরের প্রস্তাবে সম্মতি দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে মন্ত্রিসভার বৈঠকটি আজ এখানে অনুষ্ঠিত হয়। প্রসঙ্গত উল্লেখ্য, প্রধানমন্ত্রী শ্রী নরেন্দ্র মোদীর সুযোগ্য নেতৃত্বে অসামরিক পরমাণু সহযোগিতা ক্ষেত্রে বর্তমান বছরটিতে বিশেষ সাফল্যের নজির রেখেছে ভারত। গত ১২ ডিসেম্বর জাপানের প্রধানমন্ত্রী মিঃ আবে-র ভারত সফরকালে জাপানের সঙ্গে এ সম্পর্কিত একটি চুক্তিতে আবদ্ধ হয় ভারত। অন্যদিকে, এ বছর ২৫ থেকে ২৭ জানুয়ারি মার্কিন প্রেসিডেন্ট বারাক ওবামার নয়াদিল্লি সফরকালে যুক্তরাষ্ট্রের সঙ্গে অসামরিক ক্ষেত্রে পরমাণু ব্যবহার সম্পর্কিত সহযোগিতা চুক্তি সম্পাদনের বিষয়টিতে দু’দেশের পক্ষ থেকেই আগ্রহ প্রকাশ করা হয়। এ বছর রাশিয়া ও ফ্রান্সের সঙ্গেও অসামরিক পরমাণু চুক্তি স্বাক্ষরের বিষয়টিকে আরও এগিয়ে নিয়ে যাওয়া হয়। একইভাবে, সহযোগিতা চুক্তিতে পারস্পরিক সম্মতি জানায় ভারত ও কানাডা। প্রধানমন্ত্রী শ্রী নরেন্দ্র মোদীর গত এপ্রিলে কানাডা সফরের সময় এ সম্পর্কে দুটি দেশের মধ্যেই বিস্তারিত আলোচনা শেষে ঐকমত্যে পৌঁছনো সম্ভব হয়।
দ্বৈত কর আরোপ এড়াতে এবং রাজস্ব ফাঁকি দেওয়ার কৌশল প্রতিরোধের জন্য বেলজিয়ামের সঙ্গে প্রোটোকল সংশোধনীতে অনুমোদন দিয়েছে কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয় মন্ত্রিসভা বুধবার দ্বৈত কর আরোপ পদ্ধতি এড়াতে এবং আয়ের উপর করের পরিপ্রেক্ষিতে রাজস্ব ফাঁকি দেওয়ার কৌশল প্রতিরোধ করার জন্য ভারত ও বেলজিয়ামের মধ্যে একটি প্রোটোকল সংশোধনীতে সাক্ষর দানের বিষয়ে অনুমোদন দিয়েছে। এই প্রোটোকলের সংশোধনী দুই দেশের মধ্যে বর্তমানে প্রচলিত কর সম্পর্কিত তথ্য বিনিময়ের কর্মকাঠামোকে প্রশস্ত করবে। এছাড়াও কর সংগ্রহের ক্ষেত্রে এই প্রোটোকল পারস্পরিক সহায়তা বিষয়ক বর্তমান চুক্তিতে যে সংস্থান রয়েছে তা পর্যালোচনা করা হবে।
চিকিৎসক দিবসে প্রধানমন্ত্রীর চিকিৎসকদের প্রতি শ্রদ্ধাজ্ঞাপন

প্রধানমন্ত্রী শ্রী নরেন্দ্র মোদী চিকিৎসক দিবসে চিকিৎসকদের উদ্দেশে শ্রদ্ধা জানিয়েছেন। এক ট্যুইট বার্তায় প্রধানমন্ত্রী বলেছেন, “আমাদের চিকিৎসকদের সারা দেশ শ্রদ্ধা জানাচ্ছে। এই চিকিৎসকরা সকলের যত্ন নিচ্ছেন, কোভিড-১৯ মহামারীর বিরুদ্ধে লড়াই-এ এঁরাই সামনের সারির যোদ্ধা। #doctorsday2020“
আফগানিস্তানেরপ্রেসিডেন্ট টেলিফোনে কথা বললেন শ্রী নরেন্দ্র মোদীর সঙ্গে  :  সমবেদনা প্রকাশ করলেন উরির জঙ্গীহানার ঘটনায়

আফগানিস্তানেরপ্রেসিডেন্ট ডঃ মহম্মদ আসরফ গনি আজ টেলিফোনে কথা বলেন প্রধানমন্ত্রী শ্রী নরেন্দ্রমোদীর সঙ্গে। জম্মু ও কাশ্মীরের উরি’তে জঙ্গীহানার ঘটনায় গভীর উদ্বেগ প্রকাশ করেনতিনি। সমবেদনা জ্ঞাপন করেন এই ঘটনার জন্য। প্রেসিডেন্টগনি আন্তঃসীমান্তবর্তী এলাকায় জঙ্গীহানার কঠোর নিন্দা করেন এবং সন্ত্রাস দমনেআফগানিস্তানের পূর্ণ সমর্থন ও সহযোগিতার কথা দৃঢ়তার সঙ্গে ব্যক্ত করেন। উরিরঘটনায় যাঁরা শহীদ হয়েছেন, তাঁদের শোক-সন্তপ্ত পরিবার-পরিজনদের উদ্দেশে গভীরসমবেদনাও প্রকাশ করেন তিনি। আফগানিস্তানেরএই সমর্থন ও সহযোগিতার প্রস্তাবে প্রেসিডেন্ট গনি’কে ধন্যবাদ জানান ভারতেরপ্রধানমন্ত্রী।
প্রধানমন্ত্রী ‘স্বচ্ছতাই সেবা’ অনুষ্ঠানে অংশ নিলেন; দিল্লীর এক বিদ্যালয়ে শ্রমদান করলেন

প্রধানমন্ত্রী শ্রী নরেন্দ্র মোদী শনিবার (১৫ সেপ্টেম্বর) দিল্লীর এক বিদ্যালয়ে “স্বচ্ছতাই সেবা” আন্দোলনে অংশ নিয়ে সেখানে শ্রমদান করেন। দেশের ১৭টি জায়গা থেকে সমাজের বিভিন্ন শ্রেণীর মানুষের সঙ্গে ভিডিও কনফারেন্সের মাধ্যমে মতবিনিময়কালে ‘স্বচ্ছতাই প্রকৃত সেবা’ আন্দোলনের সূচনার অব্যবহিত পরেই প্রধানমন্ত্রী মধ্য দিল্লীর রানী ঝাঁসি রোডে অবস্হিত বাবাসাহেব আম্বেদকর উচ্চবিদ্যালয়ে যান। সেখানে তিনি বাবাসাহেব আম্বেদকরের মূর্তিতে পুস্পার্ঘ অর্পণ করে শ্রদ্ধা জানান এবং পরিচ্ছন্নতা অভিযানে অংশ নেন। বিদ্যালয় পড়ুয়াদের সঙ্গে তিনি মতবিনিময় করেন এবং তাদেরকে স্বচ্ছতা অভিযানের ব্যাপারে উৎসাহিত করেন। প্রধানমন্ত্রী প্রথাগত প্রোটোকল ছাড়াই স্বাভাবিক যানজটের মধ্যেই ঐ বিদ্যালয়ে পৌঁছান এবং সেখান থেকে ফিরে আসেন। ঐ বিদ্যালয়ে তাঁর সফরের জন্য বিশেষ কোনও যাতায়াতের বন্দোবস্ত করা হয়নি। তপশিলী উপজাতিভুক্তদের শিক্ষা ও আর্থ-সামাজিক কল্যাণকে এগিয়ে নিয়ে যাওয়ার লক্ষ্যে ডঃ আম্বেদকর ১৯৪৬ সালে ঐ বিদ্যালয়ের জমি ক্রয় করেছিলেন। /
প্রধানমন্ত্রীর মেমেন্টো নিলাম কর্মসূচি সম্পূর্ণ; জনসাধারণের বিপুল উৎসাহ; গৃহীত অর্থ ব্যয় হবে নমামি গঙ্গে কর্মসূচিতে

প্রধানমন্ত্রী শ্রী নরেন্দ্র মোদীর মেয়াদকালে বিভিন্ন জায়গা থেকে পাওয়া মেমেন্টোর পক্ষকালব্যাপী নিলাম প্রক্রিয়া গত শনিবার সন্ধ্যায় শেষ হয়েছে। দেশবাসীর কাছ থেকে এ ব্যাপারে বিপুল সাড়া পাওয়া গেছে। দিল্লির ন্যাশনাল গ্যালারি অফ মর্ডান আর্টে pmmementos.gov.in ওয়েবসাইটে ই-অকশন পদ্ধতির মাধ্যমে দু’দিন ধরে দুই পর্যায়ে এই নিলাম প্রক্রিয়া চলে। এই দু’দিনে ১ হাজার ৮০০টি মেমেন্টো সফলভাবে নিলাম করা হয়। নিলামে পাওয়া অর্থ নমামি গঙ্গে কর্মসূচির জন্য ব্যয় করা হবে। নিলাম পর্বের কিছু উল্লেখযোগ্য দিক – এনজিএমএ-তে আয়োজিত এই নিলাম প্রক্রিয়ায় হাতে নির্মিত একটি কাঠের বাইক সর্বোচ্চ দর ৫ লক্ষ টাকায় বিক্রি করা হয়। আরেকটি উল্লেখযোগ্য সামগ্রী ছিল, রেলের প্ল্যাটফর্মে শ্রী নরেন্দ্র মোদীর ছবি – যাতে রেলের সঙ্গে নরেন্দ্র মোদীর বিশেষ সম্পর্কের বিষয়টি সূচিত হয়। ই-অকশনের মাধ্যমে আর যেসব সামগ্রী নিলামে চড়ানো হয়, তার মধ্যে ছিল – ভগবান শিবের একটি মূর্তি, যার মূল দাম ছিল ৫ হাজার টাকা। নিলামে তার দর ওঠে ১০ লক্ষ টাকা, যার আসল দামের প্রায় ২০০ গুণ বেশি। অশোক স্তম্ভের একটি কাঠের রেপলিকা, যার আসল দাম ৪ হাজার টাকা। নিলামে সেটি বিক্রয় হয় ১৩ লক্ষ টাকায়। অন্যান্য সামগ্রীর মধ্যে ছিল – আসামের মাজুলি থেকে পাওয়া হোরাই। গৌতম বুদ্ধের একটি মূর্তি, নেপাল থেকে পাওয়া পিতলের একটি সিংহ, একটি রুপোর ফুলদানি ইত্যাদি।
আন্তর্জাতিক সৌর সমঝোতার কাঠামোগত চুক্তিটিকে কর্মপরবর্তী অনুমোদন দিল কেন্দ্রীয় মন্ত্রিসভা

আন্তর্জাতিক সৌর সমঝোতার কাঠামোগত চুক্তিটির সমর্থন সম্পর্কিত একটিপ্রস্তাবে আজ কর্মপরবর্তী অনুমোদন দিল কেন্দ্রীয় মন্ত্রিসভা । প্রধানমন্ত্রী শ্রী নরেন্দ্র মোদীরনেতৃত্বে অনুষ্ঠিত হয় এই বৈঠকটি। প্রসঙ্গত উল্লেখ্য, ৩০ নভেম্বর, ২০১৫ তারিখে প্যারিসে অনুষ্ঠিত ২১তমবিশ্ব জলবায়ু বৈঠকের পাশাপাশি আন্তর্জাতিক সৌর সমঝোতার সূচনা করেন ভারতেরপ্রধানমন্ত্রী এবং ফ্রান্সের প্রেসিডেন্ট। আন্তর্জাতিক সৌর সমঝোতার আওতায় সৌরশক্তি সমৃদ্ধ ২১টি দেশের মধ্যে সৌরজ্বালানি সম্পর্কে গবেষণা ও ব্যয়সাশ্রয়ী প্রকল্প গ্রহণের ক্ষেত্রে পারস্পরিকসহযোগিতা গড়ে তোলার চেষ্টা করা হবে। আন্তর্জাতিক সৌর সমঝোতার সদর দপ্তর স্থাপনেরসিদ্ধান্ত নেওয়া হয় হরিয়ানার গুরগাঁও-এর গোয়াল পাহাড়িতে। এই কর্মসূচিকে চালু করারলক্ষ্যে পূর্ণ সমর্থন ও প্রতিশ্রুতির কথা ইতিমধ্যেই ব্যক্ত করেছে ভারত। আন্তর্জাতিক সৌর সমঝোতা জলবায়ু এবং পুনর্নবীকরণযোগ্য জ্বালানি ক্ষেত্রেবিশ্বে এক বিশেষ নেতৃত্বের ভূমিকায় অবতীর্ণ হওয়ার সুযোগ এনে দেবে ভারতকে। বিভিন্নসৌর কর্মসূচিকে তুলে ধরার ক্ষেত্রে এটি এক বিশেষ মঞ্চ হয়ে উঠবে বলে আশা করা হচ্ছে।
ডঃ বিআর আম্বেদকরের ১২৫তম জন্মবার্ষিকী : ‘গ্রামোদয় থেকে ভারত উদয়’ অভিযানের সূচনা করলেন প্রধানমন্ত্রী

ভারতীয় সংবিধানের রূপকার বাবা সাহেব আম্বেদকরের ১২৫তম জন্মবার্ষিকীতে ‘গ্রামোদয় থেকে ভারত উদয়’ অভিযানের সূচনা করলেন প্রধানমন্ত্রী শ্রী নরেন্দ্র মোদী। বাবা সাহেব আম্বেদকরের জন্মস্থান মহু-তে গিয়ে তাঁর স্মৃতির উদ্দেশে শ্রদ্ধা নিবেদন করেন প্রধানমন্ত্রী। বাবা সাহেবের প্রতিমূর্তিতে পুষ্পার্ঘ্যও অর্পণ করেন প্রধানমন্ত্রী। ঐ গ্রামেই পরে এক জনসভায় ‘গ্রামোদয় থেকে ভারত উদয়’ অভিযানের সূচনা করে প্রধানমন্ত্রী বলেন, আজকের এই বিশেষ দিনটিতে মহু-তে আসতে পেরে তিনি নিজেকে ভাগ্যবান বলে মনে করছেন। সমাজে অন্যায় ও অবিচারের বিরুদ্ধে ডঃ আম্বেদকরের জেহাদ ও সংগ্রামের কথাও স্মরণ করেন তিনি। প্রধানমন্ত্রী বলেন, সকল মানুষের মধ্যে সমতা ও মর্যাদার দাবিতে সারা জীবন আন্দোলন করে গেছেন বাবা সাহেব আম্বেদকর। ‘গ্রামোদয় থেকে ভারত উদয়’ অভিযানের সূচনা করে প্রধানমন্ত্রী বলেন, এ বছর ১৪ থেকে ২৪ এপ্রিল পর্যন্ত গ্রামোন্নয়নের কাজে বিশেষ দৃষ্টি দেওয়া হবে। এ বছরের কেন্দ্রীয় বাজেট দেশের গ্রামাঞ্চল ও কৃষিজীবী মানুষের কল্যাণে উৎসর্গ করা হয়েছে বলেও তিনি উল্লেখ করেন। শ্রী মোদী বলেন, উন্নয়নপ্রচেষ্টায় পল্লী উন্নয়নের ওপর সবসময়ই বিশেষ দৃষ্টি দেওয়া প্রয়োজন। কেন্দ্রীয় সরকার গৃহীত বিভিন্ন উন্নয়নমুখী পদক্ষেপের কথা উল্লেখ করে প্রধানমন্ত্রী বলেন, মাত্র এক হাজার দিনের মধ্যে দেশের ১৮ হাজার গ্রামে বিদ্যুৎ সংযোগ পৌঁছে দেওয়া হচ্ছে।
মহানদীর জলের ভাগ-বাঁটোয়ারানিয়ে ওড়িশা ও ছত্তিশগড়ের বিবাদ-বিতর্কের অবসানে ট্রাইব্যুনাল গঠনের সিদ্ধান্তকেন্দ্রীয় মন্ত্রিসভার

মহানদীর জল নিয়েবিবাদ-বিতর্কের অবসান ঘটাতে একটি ট্রাইব্যুনাল গঠনের প্রস্তাবে অনুমোদন দিলকেন্দ্রীয় মন্ত্রিসভা। প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিতমন্ত্রিসভার এক বৈঠকে আজ সংশ্লিষ্ট রাজ্যগুলির মধ্যে জলের ভাগ-বাঁটোয়ারা নিয়েবিবাদ নিষ্পত্তির লক্ষ্যে এই ট্রাইব্যুনাল গঠনের সিদ্ধান্ত গ্রহণ করা হয়। জলবন্টনের ক্ষেত্রে সংশ্লিষ্ট রাজ্যগুলির অবদান, মোট জলের পরিমাণ এবং প্রত্যেকটিরাজ্যের জলসম্পদ ব্যবহারেরবর্তমান পরিস্থিতি খতিয়ে দেখবে প্রস্তাবিত এইট্রাইব্যুনালটি। এছাড়াও, জলসম্পদের বিকাশ কিভাবে বাস্তবায়িত করা যায়, সে সম্পর্কেওচিন্তাভাবনা করবে এই ট্রাইব্যুনাল। কেন্দ্রীয় মন্ত্রিসভার এই সিদ্ধান্ত গ্রহণের ফলে মহানদীর জলকেঘিরে ওড়িশা ও ছত্তিশগড়ের মধ্যে দীর্ঘ সময়ধরে যে বিবাদ-বিতর্ক চলছিল তার গ্রহণযোগ্যসমাধান খুঁজে পাওয়া যাবে বলে মনে করা হচ্ছে।
রোশ হাসানা উপলক্ষে সারা বিশ্বের ইহুদী ধর্মাবলম্বীদের প্রধানমন্ত্রীর শুভেচ্ছা

নয়াদিল্লি, ২৫ সেপ্টেম্বর, ২০২২ প্রধানমন্ত্রী শ্রী নরেন্দ্র মোদী রোশ হাসানা উপলক্ষে ইজ্রায়েলের প্রধানমন্ত্রী ইয়াইর লাপিড, সে দেশের বন্ধুভাবাপন্ন জনসাধারণ এবং সারা বিশ্বের ইহুদী ধর্মাবলম্বীদের আন্তরিক শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন; “রোশ হাসানা উপলক্ষে আমার বন্ধু @yairlapid, ইজ্রায়েলের বন্ধুভাবাপন্ন জনসাধারণ এবং সারা বিশ্বের ইহুদী ধর্মাবলম্বীদের আন্তরিক শুভেচ্ছা জানাই। নতুন বছর সকলের জীবনে শান্তি ও সমৃদ্ধি নিয়ে আসুক এবং সকলে সুস্বাস্থ্যের অধিকারী হন, এই কামনাই করি। শানাহ টোভা!”
সার্বজনীন স্বাস্থ্য পরিষেবা নিয়ে রাষ্ট্রসঙ্ঘের সাধারণ সভায় উচ্চস্তরীয় বৈঠকে প্রধানমন্ত্রীর বক্তব্য

প্রধানমন্ত্রী শ্রী নরেন্দ্র মোদী সার্বজনীন স্বাস্থ্য পরিষেবা নিয়ে রাষ্ট্রসঙ্ঘের সাধারণ সভারপ্রথমউচ্চস্তরীয় বৈঠকে সোমবার ভাষণ দেন। সার্বজনীন স্বাস্থ্য পরিষেবার উদ্দেশ্যগুলি পূরণে ভারত যে সমস্ত দৃঢ় পদক্ষেপ গ্রহণ করেছে প্রধানমন্ত্রী সে কথা উল্লেখ করেন। এ প্রসঙ্গে তিনি জানান, ‘স্বাস্থ্য’ মানে অসুখ-বিসুখ থেকে মুক্তি নয়, এক স্বাস্থ্যকর জীবন প্রত্যেক ব্যক্তির অধিকার। তাই, স্বাস্থ্যবান হয়ে ওঠার জন্য প্রয়োজনীয় স্বাস্থ্য পরিষেবা প্রদান করা সরকারের দায়িত্ব। তিনি জানান, সার্বজনীন স্বাস্থ্য পরিষেবা প্রদান সুনিশ্চিত করতে সরকার সুসংবদ্ধ প্রয়াস গ্রহণ করেছে। স্বাস্থ্য পরিচর্যার মূল চারটি স্তম্ভ নিয়ে সরকার কাজ করছে। এগুলি হল – প্রতিরোধমূলক স্বাস্থ্য পরিচর্যা, সুলভ স্বাস্থ্য পরিচর্যা, স্বাস্থ্য পরিষেবার মানোন্নয়ন এবং ‘মিশন মোড’ ভিত্তিতে স্বাস্থ্য সংক্রান্ত কর্মসূচিগুলি রূপায়ণ। যোগচর্চার ওপর বিশেষ গুরুত্ব দিয়ে প্রধানমন্ত্রী জানান, শারীরিক ভারসাম্য বজায় রাখতে, প্রতিরোধমূলক স্বাস্থ্য পরিচর্যা প্রদানে ও জীবনশৈলীজনিত রোগ-ব্যাধি নিয়ন্ত্রণে দেশে ১ লক্ষ ২৫ হাজারেরও বেশি রোগী কল্যাণ কেন্দ্রচালু করা হয়েছে। এছাড়াও, ই-সিগারেট নিষিদ্ধ করা হয়েছে ও পরিচ্ছন্ন ভারত অভিযানের মাধ্যমে জনসচেতনতা গড়ে তোলার কাজ চলছে। সুস্বাস্থ্যের প্রসারে টিকাকরণ অভিযানেরও গুরুত্বপূর্ণ ভূমিকা রয়েছে। “সুলভে স্বাস্থ্য পরিচর্যা প্রদানে ভারতে বিশ্বের সর্ববৃহৎ স্বাস্থ্য বিমা কর্মসূচি ‘আয়ুষ্মান ভারত’ চালু হয়েছে। এই কর্মসূচির আওতায় ৫০ কোটি দরিদ্র মানুষ নিখরচায় বার্ষিক ৫ লক্ষ টাকা পর্যন্ত চিকিৎসার সুযোগ-সুবিধা পাচ্ছেন। এছাড়াও, ৫ হাজারেরও বেশি এমন ওষুধের দোকান রয়েছে যেখান থেকে সুলভ মূল্যে ৮০০-টিরও বেশি বিভিন্ন ধরনের জটিল রোগের ওষুধ মিলছে” বলেও প্রধানমন্ত্রী জানান। ভারতে গুণগতমানের চিকিৎসা-শিক্ষা এবং চিকিৎসা পরিকাঠামোর উন্নয়নে একাধিক ঐতিহাসিক পদক্ষেপ নেওয়া হয়েছে বলেও প্রধানমন্ত্রী জানান। স্বাস্থ্যক্ষেত্রে ‘মিশন মোড’ পদ্ধতিতে জাতীয় পুষ্টি মিশন রূপায়ণ করা হচ্ছে। উদ্দেশ্য, মা ও শিশুর পৌষ্টিক চাহিদা মেটানো। ২০২৫ নাগাদ যক্ষ্মা রোগ দূরীকরণে ভারতের অঙ্গীকারের কথা পুনরায় উল্লেখ করে প্রধানমন্ত্রী জানান, বিশ্ব থেকে ২০৩০-এর মধ্যে এই রোগ নির্মূল করার যে লক্ষ্য স্থির হয়েছে, তার পাঁচ বছর আগেই ভারত ঐ লক্ষ্য অর্জনে সক্ষম হবে। বায়ুদূষণ এবং পশু-পাখির মাধ্যমে যে ধরনের অসুখ ছড়িয়ে পড়ে তা নিয়ন্ত্রণে অভিযান গ্রহণের গুরুত্বের কথা প্রধানমন্ত্রী উল্লেখ করেন। ভারতের প্রচেষ্টা কেবল তার ভৌগোলিক সীমার মধ্যেই সীমাবদ্ধ নেই, ভারত বহু দেশে, বিশেষ করে আফ্রিকার দেশগুলিতে টেলি-মেডিসিন পদ্ধতির মাধ্যমে সুলভে স্বাস্থ্য পরিচর্যা পৌঁছে দিয়েছে। ‘সার্বজনীন স্বাস্থ্য পরিষেবা : এক স্বাস্থ্যকরবিশ্ব গড়ে তুলতে একযোগে অগ্রসর হওয়া’ শীর্ষক বিষয়ের ওপর ভিত্তি করে উচ্চপর্যায়ের এই বৈঠক আয়োজিত হয়। উদ্দেশ্য ছিল, সার্বজনীন স্বাস্থ্য পরিষেবার অগ্রগতিকে ত্বরান্বিত করা। ২০৩০ সালের মধ্যে সার্বজনীন স্বাস্থ্য পরিষেবার উদ্দেশ্য পূরণে সরকার ও রাষ্ট্র প্রধানদের রাজনৈতিক অঙ্গীকার গ্রহণে বিশ্ববাসীকে সচেতন করে তোলা। এই বৈঠকে রাষ্ট্রসঙ্ঘের প্রায় ১৬০টি সদস্য দেশের প্রতিনিধিরা বক্তব্য রাখবেন। উল্লেখ করা যেতে পারে, ২০১৫ সালে সরকার ও রাষ্ট্র প্রধানরা ২০৩০ সালের মধ্যে সার্বজনীন স্বাস্থ্য পরিষেবার উদ্দেশ্যগুলি পূরণে অঙ্গীকার গ্রহণ করেছিলেন।
এশীয় পরিকাঠামো লগ্নি ব্যাঙ্কের আর্টিকেলস্‌ অফ এগ্রিমেন্ট-এ কেন্দ্রীয় মন্ত্রিসভার অনুমোদন

এশীয় পরিকাঠামো লগ্নি ব্যাঙ্ক (এ আই আই বি)-এর আর্টিকেলস্‌ অফ এগ্রিমেন্ট অনুমোদন করল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরোহিত্যে বুধবার মন্ত্রিসভার বৈঠকে গৃহীত এই সিদ্ধান্তের ফলে এ আই আই বি-এর প্রতিষ্ঠার পথ সুগম হল। ভারত এ আই আই বি’র সম্ভাব্য ঋণ গ্রহীতাদের মধ্যে বৃহত্তম দেশগুলির অন্যতম এবং চিনের পরই দ্বিতীয় বৃহত্তম লগ্নিকারী। এ আই আই বি’র সদস্য পদ নেওয়ায় ভারতের পক্ষে বহু প্রতিক্ষীত পরিকাঠামো উন্নয়নে সম্পদ সংগ্রহের সুবিধা হবে।
চতুর্থ শিল্পবিপ্লব কেন্দ্রের সূচনা উপলক্ষ্যে আয়োজিত অনুষ্ঠানে প্রধানমন্ত্রীর ভাষন

প্রধানমন্ত্রী শ্রী নরেন্দ্র মোদী বৃহস্পতিবার নতুন দিল্লীতে চতুর্থ শিল্পবিপ্লবের জন্য এক কেন্দ্রের সূচনা উপলক্ষ্যে আয়োজিত অনুষ্ঠানে অংশ নেন এবং ভাষন দেন। শ্রী মোদী তাঁর ভাষনে বলেন, ‘শিল্প ৪.০’ সংক্রান্ত বিভিন্ন উপাদানের বর্তমান এবং ভবিষ্য মানবজীবন পরিবর্তনের ক্ষমতা রয়েছে। এই কেন্দ্রটি ভবিষ্যতে ব্যাপক সম্ভাবনার প্রবেশদ্বার খুলে দিল উল্লেখ করে তিনি বলেন, এটি বিশ্বের চতুর্থ কেন্দ্র। এই ধরনের কেন্দ্র সানফ্রানসিসকো, টোকিও এবং বেজিং-এ রয়েছে। তিনি আরও বলেন, কৃত্রিম বুদ্ধিমত্তা, মেশিন লার্নিং, ইন্টারনেট অফ থিঙ্কস, ব্লক চেন এবং বিগ ডেটার মতো বিভিন্ন উদীয়মান ক্ষেত্র ভারতকে উন্নয়নের এক নতুন উচ্চতায় নিয়ে যেতে এবং দেশবাসীর জীবনযাত্রার মানোন্নয়নেও সাহায্য করতে পারে। তিনি বলেন, এই কেন্দ্রটি ভারতের কাছে কেবল শিল্প ক্ষেত্রে পরিবর্তনের জন্যই নয়, সামাজিক পরিবর্তনেও বড় ভূমিকা নেবে। ‘শিল্প ৪.০’ সংক্রান্ত উপাদানগুলির ভারতে অভাবনীয় পরিবর্তনসাধনের ক্ষমতা রয়েছে। এই কেন্দ্রটি ভারতে শিল্পক্ষেত্রে যেসব কাজকর্ম হচ্ছে, তার প্রসারে সাহায্য করবে। ডিজিটাল ভারত আন্দোলন গ্রামগুলিতে কিভাবে ইন্টারনেট ডেটা পৌঁছে দিয়েছে, প্রধানমন্ত্রী তার উল্লেখ করেন। সাম্প্রতিক সময়ে টেলি-ঘনত্ব, ইন্টারনেট পরিষেবার পরিধি এবং মোবাইল ইন্টারনেট পরিষেবা গ্রহন কিভাবে বৃদ্ধি পেয়েছে, প্রধানমন্ত্রী সেকথাও তুলে ধরেন। ভারতে অভিন্ন পরিষেবা কেন্দ্রের সংখ্যা দ্রুত বৃদ্ধি পাওয়ার প্রসঙ্গ উত্থাপন করে শ্রী মোদী বলেন, বিশ্বের মধ্যে ভারতেই সবথেকে বেশি মোবাইল ডেটা ব্যবহার হচ্ছে। এমনকি, এদেশে সবথেকে কমমূল্যে মোবাইল ডেটা পাওয়া যায়। এ প্রসঙ্গে প্রধানমন্ত্রী ভারতের ডিজিটাল পরিকাঠামো ও তারসঙ্গে যুক্ত আধার, ইউপিআই, ই-ন্যাম এবং জিইএম-এর কথাও উল্লেখ করেন। কৃত্রিম বুদ্ধিমত্তার ক্ষেত্রে গবেষণামূলক কাজকর্ম বাড়াতে এক মজবুত পরিকাঠামো গড়ে তোলার জন্য কয়েক মাস আগে জাতীয় স্তরের একটি কৌশল রচনা করা হয়েছে। চতুর্থ শিল্প বিপ্লবের জন্য গড়ে তোলা ঐ কেন্দ্রটি কৃত্রিম বুদ্ধিমত্তা সংক্রান্ত গবেষণার কাজকে আরও এগিয়ে নিয়ে যাবে বলেও তিনি মন্তব্য করেন। তিনি বলেন, ‘শিল্প ৪.০’ এবং কৃত্রিম বুদ্ধিমত্তা, উন্নত স্বাস্হ্য পরিষেবা প্রদান এবং স্বাস্হ্যক্ষেত্রে ব্যয় সাশ্রয়ে সাহায্য করবে। শুধু তাই নয়, এই কেন্দ্রটি কৃষকদের সাহায্য করার পাশাপাশি কৃষিক্ষেত্রেও কার্যকর ভূমিকা নেবে। পরিবহন সহ আধুনিক গতিময়তার মতো ক্ষেত্রেও এই কেন্দ্রটি গুরুত্বপূর্ণ ভূমিকা পালন করতে সক্ষম হবে। চতুর্থ শিল্প বিপ্লবের সুবিধা ভারত গ্রহন করতে পারবে বলে প্রধানমন্ত্রী দৃঢ় প্রত্যয় ব্যক্ত করেন। এমনকি চতুর্থ শিল্প বিপ্লবে ভারত বড় অবদানও যোগাতে পারে। শ্রী মোদী বলেন, দক্ষ ভারত মিশন, স্টার্ট-আপ ইন্ডিয়া এবং অটল উদ্ভাবন মিশনের মতো সরকারি উদ্যোগগুলি যুব সম্প্রদায়কে নতুন ও উদীয়মান প্রযুক্তির উপযোগী করে তুলছে। /
জাতীয় মানসিক স্বাস্থ্য ও স্নায়ু বিজ্ঞান প্রতিষ্ঠানের সমাবর্তন অনুষ্ঠানে প্রধানমন্ত্রী

নয়াদিল্লি, ১৮ ফেব্রুয়ারি, ২০১৫ প্রধানমন্ত্রী শ্রী নরেন্দ্র মোদী আজ বেঙ্গালুরুস্থিত জাতীয় মানসিক স্বাস্থ্য ও স্নায়ু বিজ্ঞান প্রতিষ্ঠানের সমাবর্তন অনুষ্ঠানে ভাষণ দিতে গিয়ে স্নাতক স্তরের ছাত্রছাত্রীদের করুণার সঙ্গে রোগীদের চিকিৎসার আহ্বান জানিয়ে মানসিক স্বাস্থ্য নিয়ে সমাজে যে কুসংস্কার রয়েছে তা নির্মূল করতেও উদ্যোগী হতে বলেন। সমাবর্তন অনুষ্ঠানে উপস্থিত বেঙ্গালুরুর বিভিন্ন বিদ্যালয়ের দরিদ্র বিদ্যালয় শিশুদের বিশেষ অতিথি হিসেবে স্বাগত জানিয়ে প্রধানমন্ত্রী এই প্রতিষ্ঠানের ছাত্রছাত্রীদেরকে ঐ বিদ্যালয় শিশুদের সঙ্গে মতবিনিময় করতে উৎসাহিত করে বলেন, বিদ্যালয় শিশুদের কাছে মতবিনিময়ের এই সুযোগ অনুপ্রেরণাদায়ক হয়ে উঠতে পারে। প্রধানমন্ত্রী স্নাতক স্তরের ছাত্রছাত্রীদেরকে স্মরণ করিয়ে দিয়ে বলেন, তাদের সাফল্যের পিছনে সমাজের বিভিন্ন শ্রেণীর মানুষের অবদান রয়েছে। তিনি আরও বলেন, এদের সর্বাদাই লক্ষ্য হওয়া উচিৎ সমাজের দরিদ্র ও পিছিয়ে পড়া শ্রেণীর কল্যাণে কাজ করে যাওয়া। এই লক্ষ্য অর্জনের মাধ্যমেই ছাত্রছাত্রীদের অন্তরের খুশি পূরণ হওয়া সম্ভব বলেও তিনি মন্তব্য করেন। এদের কাজ নিঃসন্দেহ কঠিন, একথা স্বীকার করে প্রধানমন্ত্রী আস্থা ব্যক্ত করেন যে, এদের শিক্ষা এবং সেবার মনোবৃত্তি নিজেদের ধার্য লক্ষ্য পূরণে সহয়তা করবে। প্রধানমন্ত্রী আরও বলেন, মানসিক রোগের ক্ষেত্রে কুসংস্কার প্রায়শই উপযুক্ত চিকিৎসা প্রদান ও পরিচর্যায় বাধার সৃষ্টি করে। মানসিক স্বাস্থ্যের বিষয়টি জ্ঞানের অভাব, সচেতনতার অভাব ও কুসংস্কার – এই তিনটি চ্যালেঞ্জের মুখোমুখী হয়। মানসিক স্বাস্থ্যের চিকিৎসা করা যেতে পারে এবং বৈজ্ঞানিক উপায়ে সুস্থ করে তোলাও সম্ভব। সাধারণ মানুষকে এ বিষয়টি উপলব্ধি করতে হবে। তিনি বলেন, মানসিক রোগাক্রান্তদের চিকিৎসার সময় চিকিৎসকদের দক্ষতা ও শিক্ষার পাশাপাশি বিশেষ করুণা প্রদর্শনেরও প্রয়োজনীয়তা রয়েছে। প্রধানমন্ত্রী ডিগ্রি অর্জনকারী ও স্নাতকোত্তর স্তরের সকল ছাত্রছাত্রীদের অভিনন্দন জানান। এই অনুষ্ঠানে কেন্দ্রীয় মন্ত্রী শ্রী সদানন্দ গৌড়া, শ্রী অনন্ত কুমার ও শ্রী জে.পি. নাড্ডা সহ কর্ণাটকের রাজ্যপাল শ্রী বাজুভাই বালা ও মুখ্যমন্ত্রী শ্রী সিদ্ধারামাইয়া উপস্থিত ছিলেন। এছাড়া প্রধানমন্ত্রী এখানে নিমহান্স-এর এম.আার-পেট কেন্দ্র উদ্বোধন করেন।
ঈদ-উল-আযহা উপলক্ষ্যে দেশবাসীকে প্রধানমন্ত্রীর শুভেচ্ছা

নয়াদিল্লি, ১০ জুলাই, ২০২২ প্রধানমন্ত্রী শ্রী নরেন্দ্র মোদী ঈদ-উল-আযহা উপলক্ষ্যে দেশবাসীকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “ঈদ মুবারক! ঈদ-উল-আযহার শুভেচ্ছা জানাই। এই উৎসব মানবজাতির মঙ্গলের জন্য সামগ্রিক কল্যাণ ও সমৃদ্ধির ভাবনাকে সঠিক পথে এগিয়ে নিয়ে যেতে আমাদের অনুপ্রাণিত করে।”
প্রধানমন্ত্রী এবং ওমানের সুলতানের মধ্যে টেলিফোনে বার্তালাপ

প্রধানমন্ত্রী শ্রী নরেন্দ্র মোদী আজ টেলিফোনে ওমানের সুলতান হাইথাম বিন তারিকের সঙ্গে কথা বলেছেন। কোভিড-১৯সংক্রমণের জেরে স্বাস্থ্য এবং অর্থনৈতিক ক্ষেত্রের সমস্যা ও তার মোকাবিলায় নিজ নিজ দেশ কি কি পদক্ষেপ গ্রহণ করেছে তা নিয়ে আলোচনা করেন উভয় নেতা।যে কোন সমস্যা মোকাবিলায় উভয় দেশেই একে অপরের দিকে সম্ভাব্য সহযোগিতার হাত বাড়িয়ে দেওয়ার বিষয়ে তাঁরা সহমত পোষণ করেন। বর্তমান পরিস্থিতিতে ওমানে বসবাসকারী ভারতীয়রা সুরক্ষিত ও নিরাপদে রয়েছেন বলেও প্রধানমন্ত্রীকে জানান সুলতান।এমনকি ভারতে বসবাসকারী ওমানের নাগরিকদের যেভাবে ভারত সরকার সাহায্য করেছে তার জন্য প্রধানমন্ত্রীকে ধন্যবাদ জানান তিনি। সুলতান কাবুসের প্রয়াণে গভীর শোক জ্ঞাপন করেন প্রধানমন্ত্রী শ্রী নরেন্দ্র মোদী। এর পাশাপাশি শ্রী মোদী, পরবর্তী সুলতান হিসেবে দায়িত্বভারত গ্রহণের জন্য হাইথামকে শুভেচ্ছা জানান এবং ওমানবাসীর সুখ ও সমৃদ্ধি কামনা করেন। সম্প্রসারিত প্রতিবেশী দেশ হিসেবে ওমান ভারতের গুরুত্বপূর্ণ অংশীদার বলেও ব্যাখ্যা করেন তিনি।